open-index/open-wikipedia-markdown huggingface dataset:
தஹெரே மாஃபி

**தஹெரே மாஃபி** (Tahereh Mafi) (1988 நவம்பர் 9) கலிபோர்னியாவின் சாந்தா மோனிக்காவை தளமாகக் கொண்ட ஈரானிய-அமெரிக்க எழுத்தாளர் ஆவார். குழந்தைகள் மற்றும் இளைஞர்களுக்கான புத்தகங்களை எழுதி தேசிய புத்தக விருதுக்கு பரிந்துரைக்கப்பட்டவர்.  இவரது புத்தங்களை நியூயார்க் டைம்ஸ் என்ற புத்தக நிறுவனம் விற்பனை அதிகம் விற்பனை செய்கிறது.

## சுயசரிதை
மாஃபி 1988 ஆம் ஆண்டு நவம்பர் 9 ஆம் அன்று ஐக்கிய அமெரிக்காவின் வடகிழக்கு பகுதியில் அமைந்துள்ள கனெடிகட்டில் ஒரு சிறிய நகரத்தில் தனது பெற்றோருக்கு இளைய மகளாகப் பிறந்தார். மேலும், இவருக்கு நான்கு மூத்த சகோதரர்கள் இருக்கின்றனர். இவரது பெற்றோர் ஈரானில் இருந்து குடியேறியவர்கள். 12 வயதில் இவரது குடும்பம் வடக்கு கலிபோர்னியாவுக்குச் சென்றது. 14 வயதில் இவர்கள் ஆரஞ்சு கவுண்டிக்கு குடிபெயர்ந்தனர்.

மாஃபி கலிபோர்னியாவின் எர்வின் பல்கலைக்கழக உயர்நிலைப் பள்ளியில் பட்டம் பெற்றார். பின்னர் இவர் கலிபோர்னியாவின் அலிசோ விஜோவில் உள்ள அமெரிக்காவின் சோகா பல்கலைக்கழகத்தில் பட்டம் பெற்றார். இவர், எட்டு வெவ்வேறு மொழிகளை கையாளும் மாறுபட்ட திறன்களைக் கொண்டிருக்கிறார். எசுப்பானியாவின் பார்செலோனாவில் ஒரு கல்லூரியில் சில காலம் படிக்க சிலகாலம் வெளிநாடு சென்றார். இந்த பயணத்தின் போது எசுப்பானிய மொழியில் முழுமையாக மூழ்கிப் போவதற்கான வாய்ப்பு இவருக்குக் கிடைத்தது.

## முதல் புத்தகம்
*ஷட்டர் மீ* எனற தனது முதல் புதினத்தை எழுதுவதற்கு முன்பு, ஒரு புத்தகத்தை எவ்வாறு எழுதுவது என்பதை நன்கு புரிந்துகொள்வதற்காக ஐந்து கையெழுத்துப் பிரதிகளை எழுதியதாக மாஃபி கூறினார்.

*ஷட்டர் மீ* நவம்பர் 15, 2011 அன்று வெளியிடப்பட்டது. அதன் பின்னர், *அன்ரிவீல் மீ*  (பிப்ரவரி 5, 2013 அன்று வெளியிடப்பட்டது) , *இக்னைட் மீ* (பிப்ரவரி 4, 2014 அன்று வெளியிடப்பட்டது) ஆகியவை வெளியிடப்பட்டுள்ளன. *ஷட்டர் மீ* தொடர்களான *டெஸ்ட்ராய் மீ* மற்றும் *பிராக்சர் மீ* என்ற இரண்டு மின் புத்தகங்களும் இவரது கணக்கில் உள்ளன. *ஷட்டர் மீ* படத்திற்கான திரைப்பட உரிமைகள் 20ஆம் சென்சுரி பாக்ஸ் என்ற திரைப்பட நிறுவனத்தால் வாங்கப்பட்டுள்ளன.

ஆகஸ்ட் 2016 இல், மாஃபி மேலும், ஒரு  புனைகதையை வெளியிட்டார். ஏப்ரல் 2017 இல், *ஷட்டர் மீ* புத்தகத்தில் இடம்பெற்ற அதே பாத்திரங்களைத் தொடர்ந்து *ஷட்டர் மீ யுனிவர்ஸ்* என்ற மற்றொரு முத்தொகுப்பை இவர், அறிவித்தார். அதில் முதல் தொகுப்பான *ரெஸ்டோர் மீ* மார்ச் 6, 2018 அன்று வெளியிடப்பட்டது.

மாஃபியின் அடுத்த புத்தகம், *எ வெரி லார்ஜ் எக்ஸ்பான்ஸ் ஆஃப் சீ*, அக்டோபர் 16, 2018 அன்று வெளியிடப்பட்டது. இது இளைஞர்களின் இலக்கியத்திற்கான 2018 தேசிய புத்தக விருதுக்கு நீண்டகாலமாக பட்டியலிடப்பட்டது.

### சொந்த வாழ்க்கை
மாஃபி தற்போது கலிபோர்னியாவின் எர்வின் நகரில் வசித்து வருகிறார். அங்கு இவர் தொடர்ந்து எழுதி வருகிறார். இவர் ஒரு முஸ்லிம். 2013 இல் இவர் எழுத்தாளர் ரான்சம் ரிக்ஸ் என்பவரை மணந்தார். மார்ச் 2017 இல், தான் கருவுற்று இருப்பதாக டிவிட்டர் மூலம் அறிவித்தார். இவருக்கு லயலா என்ற மகள் 2017 மே 30 அன்று பிறந்தாள் .

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1988 பிறப்புகள்
கமலியா வனவிலங்கு பூங்கா

**கமலியா வனவிலங்கு பூங்கா** (*Kamalia Wildlife Park*) என்பது பாக்கித்தானின் பஞ்சாபில் உள்ள கமலியாவில் அமைந்துள்ள ஒரு வனவிலங்கு பூங்காவாகும்.  இது 1990-92ல் 4.836 மில்லியன் ரூபாய் செலவில் 14 ஏக்கர் பரப்பில் தோற்றுவிக்கப்பட்டது. 

## மேற்கோள்கள்

பகுப்பு:வனவிலங்குகள் காப்பகங்கள்
மெய்நிகர் மிருகக்காட்சிசாலை

பதிலாக ஒரு மெய்நிகர் மிருகக்காட்சிசாலையில் கட்டுரைகள் மற்றும் புகைப்படங்கள் கண்காட்சியாக இருக்கும். பல மெய்நிகர் உயிரியல் பூங்காக்கள் உருவாக்கப்பட்டுள்ளன. பெரும்பாலானவை சிறியவை மற்றும் குறிப்பிடத்தக்க கூடியதாக இல்லாதபோதிலும் சிலவற்றில் நூற்றுக்கணக்கான கண்காட்சிகள் உள்ளன.

இந்த திட்டங்களில் பல விலங்குகளின் புகைப்படங்கள் அல்லது விலங்கு பொருட்களின் விற்பனையில் கவனம் செலுத்துகின்றன. சில மெய்நிகர் உயிரியல் பூங்காக்கள் கல்வி சார்ந்தவையாக உள்ளன. உலகளாவிய வலையில் உள்ள உயிரியல் பூங்காக்கள் விலங்கு தகவல்களின் நல்ல ஆதாரங்களாக உள்ளன.

## வரலாறு
முதல் மெய்நிகர் மிருகக்காட்சிசாலை 1994இல் கென் போஷெர்ட், டி.வி.எம் என்பவரால் உருவாக்கப்பட்டது. விலங்குகளைப் பற்றியும் அவற்றை எவ்வாறு பராமரிப்பது என்பதையும் மக்களுக்குத் தெரிவிக்கும் ஒரு வழியாக போஷெர்ட் தனது தளத்தை உருவாக்கினார். இவரது தளத்தைக் கல்வி உலகம் மற்றும் "வலை 100" அங்கீகரித்துள்ளது.

2017இல் ஹரி குண்டுரு சூப்டிக்சு, என்ற நவீன மெய்நிகர் பூங்காவினை உருவாக்கினார். இதில் விலங்குகள் மற்றும் டைனோசர்களைப் பற்றிய விலங்கியல் ஆதரவு தகவல்களை நாம் காணலாம். மேலும் இதேபோல், சூப்டிக்சு உயிரியல் பூங்கா ஒரு கோப்பகமாகும்; இங்கு நாம் உயிரியல் பூங்காக்கள், மீன்வளங்கள், வனவிலங்கு சரணாலயங்கள் மற்றும் உலகெங்கிலும் உள்ள பிற விலங்கியல் அமைப்புகளைக் காணலாம்.

## நோக்கம்
மெய்நிகர் உயிரியல் பூங்காக்களின் செல்லுபடியாகும் தன்மை சில எதிர்ப்பை சந்தித்தது. இருப்பினும், பலர் மெய்நிகர் உயிரியல் பூங்காக்கள் பாதுகாப்பிற்கான எதிர்கால வழி என்று கருதுகின்றனர். மிருகக்காட்சிசாலைகள் காட்டு விலங்குகளைப் பிடிப்பது மற்றும் வைத்திருப்பது தொடர்பான நெறிமுறை சிக்கல்களை எதிர்கொண்டுள்ளன. மெய்நிகர் உயிரியல் பூங்காக்கள் பழக்கவழக்கங்கள் அல்லது சுற்றுச்சூழல் அமைப்புகளுக்கு எந்தவித இடையூறும் இல்லாமல் தகவல்களையும் அனுபவத்தையும் வழங்க முடியும். உயிரியல் பூங்கா விக்டோரியாவின் கருத்துப்படி, ஒரு மிருகக்காட்சிசாலையின் நோக்கம் வனவிலங்கு அனுபவம், கல்வி, பாதுகாப்பு மற்றும் ஆராய்ச்சி மையங்களாக இருக்க வேண்டும் என்பதே. மெய்நிகர் உயிரியல் பூங்காக்கள் கல்வி மற்றும் ஆராய்ச்சி போன்ற நோக்கங்களுக்கானது இவை விலங்குகளின் வாழ்க்கையில் சிறிதளவு தாக்கத்தையும் ஏற்படுத்தாது.

## மேற்கோள்கள்

## வெளி இணைப்புகள்
விலங்கு புகைப்படங்கள்:

* "லாரன்ஸ் மிருகக்காட்சிசாலையில் செல்கிறார்"

கல்வி மெய்நிகர் உயிரியல் பூங்காக்கள்:

* http://www.scholzvirtualzoo.com 
* "மின்னணு உயிரியல் பூங்கா"
* மிருகக்காட்சிசாலைகள், மெய்நிகர் உயிரியல் பூங்கா 
* "மெய்நிகர் உயிரியல் பூங்கா" 
* "தி வைல்ட் ஒன்ஸ்"
* "மிஸ்டர் க்ரீனின் மெய்நிகர் உயிரியல் பூங்கா" 

விலங்கு தயாரிப்புகளை விற்பனை செய்தல்:

* "பெரிய உயிரியல் பூங்கா"

பகுப்பு:விலங்குக் காட்சிச்சாலைகள்
நான்காம் தாலமி

**நான்காம் தாலமி** (**Ptolemy IV Philopator**)(பிறப்பு:கிமு 244 – இறப்பு:கிமு 204), பண்டைய எகிப்தை ஆண்ட கிரேக்க தாலமி வம்சத்தின் மன்னர் ஆவார். இவர் எகிப்தை கிமு 221 முதல் கிமு 204 முடிய 17 ஆண்டுகள் ஆண்டார்.

## தபோசிரிஸ் மக்னா நகரத்தை நிறுவுதல்

பார்வோன் இரண்டாம் தாலமி மற்றும் நான்காம் தாலமி, வடக்கு எகிப்தில் உள்ள அலெக்சாந்திரியா நகரத்திற்கு வெளிப்புறத்தில் ஒசிரிசு கடவுள் வழிபாட்டிற்கு கோயில் கட்டவும், சமயச் சடங்குகள் நடத்தவும் கிமு 280-270களில் தபோசிரிஸ் மக்னா எனும் புதிய நகரத்தை நிறுவினர்.

### அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து,  16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது.  பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது. 

## நான்காம் சிரியா போர்  ([[கிமு]] 219–217)
கிமு 221-இல் செலூக்கியப் பேரரசர் மூன்றாம் ஆண்டியோசூஸ் தாலமி பேரரசின் பகுதியான சிரியா மீது போர் தொடுத்தார். 217 -இல் நடைபெற்ற பெரும் போரில் நான்காம் தாலமி, செலூக்கியப் படைகளை வீழ்த்தி மூன்றாம் ஆண்டியோசூசுடன் அமைதி உடன்படிக்கை செய்து கொண்டார்.

## குறிப்புகள்
 

## மேற்கோள்கள்

## உசாத்துணை

*
*
*

## வெளி இணைப்புகள்

*Ptolemy IV 
*Ptolemaic Genealogy: Possible child of Ptolemy IV 
*The great revolt of the Egyptians:205–186 BC
*Ptolemy IV Philopator

பண்டைய எகிப்து
பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:எகிப்திய மன்னர்கள்
*
பகுப்பு:பண்டைய கிரேக்க நபர்கள்
பகுப்பு:கிமு 244 பிறப்புகள்
பகுப்பு:கிமு 204 இறப்புகள்
மைத்ரி பாக்

**மைத்ரி பாக்** (*Matri Baag Zoo*) மிருகக்காட்சிசாலை (நட்பின் உயிரியல் பூங்கா) இந்தியாவின் பிலாயில் அமைந்துள்ளது. இது இப்பகுதியில் உள்ள மிகப்பெரிய மிருகக்காட்சிசாலையாகும். இந்த மிருகக்காட்சிசாலை 111 ஏக்கர் (44.94 ஹெக்டேர்) பரப்பில் உள்ளது. இது இந்திய உருக்கு ஆணையத்தினால் பராமரிக்கப்பட்டு நிர்வகிக்கப்படுகிறது.

## வரலாறு
மைத்ரி பாக் என்பது இந்தியா-சோவியத் ஒன்றிய நட்பின் அடையாளமாக நிறுவப்பட்ட ஒரு "நட்பு தோட்டம்" ஆகும். இதை பிலாய் உருக்கு ஆலை,  1972ஆம் ஆண்டு உருவாக்கிப் பராமரித்து வந்தது.

## ஈர்ப்புகள்
எஃகு நகர ஆண்கள் தங்கள் குடும்பத்தினருடன் எஃகு தயாரிப்பின் கடுமையிலிருந்து விடுபட, மைத்ரி பாக் பொழுதுபோக்குக்கிற்கான சரியான தேர்வாக உள்ளது. நாட்டின் மிகப் பெரிய இசை நீரூற்று மைத்ரி பாக் அழகைக் கூட்டுகிறது. இது ஏற்கனவே நன்கு அமைக்கப்பட்ட பசுமையான புல்வெளிகளைக் கொண்டுள்ளது. செயற்கை ஏரி, பொம்மை ரயில் மற்றும் பிரகதி மினார் ஆகியவற்றில் படகு வசதி எஃகு ஆலை மற்றும் சுற்றுப்புறங்களின் பரந்த காட்சியைக் காண வழிவகுக்கிறது.

இதுவே இந்தப் பகுதியின் மிகப்பெரிய மிருகக்காட்சிசாலையாகும். இங்கு கீழ்க்கண்ட விலங்குகள் உள்ளன.

* புலி
* சிங்கம் (கலப்பின)
* சிறுத்தை
* புள்ளிமான்
* கடமான்
* ரோஸ் கூழைக்கிடா
* பஞ்சவர்ண கிளி
* சிங்கவால் குரங்கு

### கட்டண இடங்கள்

* செயற்கை ஏரியில் படகு சவாரி
* பொம்மை ரயில்

## புகைப்பட தொகுப்பு

படிமம்:The Tiger pic 2.jpg|மைத்ரி பாக் ஏரியில் வங்காள புலி
படிமம்:Deer pic 2.jpg|கடமான் பூங்காவில் தடுமாறும்
படிமம்:Maitri bagh3.JPG|மைத்ரி பாக் நுழைவு சிலைகள்
படிமம்:Maitri bagh2.JPG|மைத்ரி பாக் அசோக சக்ரம்
படிமம்:Maitri bagh1.JPG|சோவியத் ஒன்றியம் நினைவுக் குறிப்பின் முதல் துணைப் பிரதமரான அலெக்ஸி கோசிகின், 1961இல் பிலாய்க்குச் சென்றபோது மரங்களை நட்டார்
படிமம்:Maitri bagh5.JPG|மைத்ரி பாக் நுழைவு வாயில்


## மேற்கோள்கள்


பகுப்பு:விலங்குக் காட்சிச்சாலைகள்
மணிப்பூர் தமிழ்ச் சமூகம்

**மணிப்பூர் தமிழ் சமூகம்** (*Manipur Tamil community*) வடகிழக்கு இந்திய மாநிலமான மணிப்பூரில் வசிக்கும்  தமிழர்களைக் குறிக்கிறது. இம்மாநிலத்தில் தமிழர்கள் அதிகம் உள்ளனர். பெரும்பாலும் மியான்மர் நாட்டு எல்லைக்கு அருகில் இவர்கள் குவிந்துள்ளனர். குறிப்பாக மியான்மர் நாட்டு எல்லைக்கருகில் அமைந்துள்ள மோரே நகரில் மட்டும் 17000 தமிழர்கள் வசிக்கின்றனர். மணிப்பூரில் வசிக்கும்  தமிழர்களுக்கு மியான்மரில் உறவினர்கள் மற்றும் வணிக தொடர்புகள் உள்ளன. இத்தொடர்புகள் எல்லை தாண்டிய வர்த்தகத்தை எளிதாக்கும் ஒரு மதிப்புமிக்க வலையமைப்பாகும்.
## வரலாறு
வங்கிகள், கடைகள் மற்றும் தொழிற்சாலைகளை பெருந்தலைவர் நே வின் தேசியமயமாக்கியபோது பர்மாவிலிருந்து தமிழர்கள் மீண்டும் இந்தியாவுக்கு வந்தனர். அவர்களில் சிலர் தமிழ்நாட்டிலிருந்த அகதி முகாம்களில் தஞ்சமடைந்து வாழ்ந்து வந்தனர்.  வாழ்க்கையை மிகவும் கடினமாக உணர்ந்த சிலர் நிலம் வழியாக பர்மாவுக்குத் திரும்ப முடிவு செய்தனர். எல்லை நகரமான மோரேயில் பர்மிய குடியேற்றம் இருந்ததால்  அவர்கள் மீண்டும் பர்மாவுக்குள் செல்ல முடியாமல் தடுத்து நிறுத்தப்பட்டனர். இதன் விளைவாக இவர்கள் அங்கேயே  குடியேறி விட்டனர்.  

1992 ஆம் ஆண்டில் குக்கி இன  போராளிகள் தமிழர்களின்  வர்த்தகத்திற்கு அதிக வரி விதிக்க முயன்றதன் காரணமாக தமிழ் மற்றும் குக்கி சமூகங்களுக்கு இடையே மோதல்கள் ஏற்பட்டன.

மணிப்பூர் அரசுக்குச் சொந்தமான சிறீ அங்காள பரமேசுவரி சிறீ முனீசுவரர் கோயில் அமைந்துள்ள நிலத்தை மியான்மருக்கு விட்டுக்கொடுப்பதைத் தடுக்கும் சட்டப் போரில் மிக சமீபத்தில் தமிழ் சமூகம் ஈடுபட்டது. இந்த கோவிலின் வாயில்களில் ஒன்று பர்மிய பிரதேசத்தில் உள்ளது.

## சமயம்
சிறீ அங்காள பரமேசுவரி சிறீ முனீசுவரர் கோயில் தவிர வீரமாகாளி கோவில், சிறீ பத்ரகாளி கோவில், சிறீ பெரியபாளையத்தம்மன் கோவில் முதலான கோவில்கள் மோரே நகரில் அமைந்துள்ளன. தமிழ் இசுலாமியர்களுக்கான தமிர் இ மில்லத் பள்ளிவாசல் ஒன்றும் தமிழ் கிறித்துவர்களுக்கான புனித சியார்ச்சு பேராலயம் ஒன்றும் மோரே நகரத்தில் அமைந்துள்ளன.   

காஞ்சி காமகோடி பீடம் மணிப்பூரில் தொடர்ந்து ஆன்மீகப் பணிகளை மேற்கொண்டு வருகிறது.
 
## பொழுதுபோக்கு அம்சங்கள்
கடந்த சில ஆண்டுகளாக தமிழ் மொழித் திரைப்படங்கள் மெல்ல மெல்ல இங்கு பிரபலமடைந்து வருகின்றன. தனிநாடு கோரிக்கைக்காக போராடிவரும் காங்லிபெக் மக்கள் புரட்சி அமைப்பு போராளிகள் இந்தி மொழி திரைப்படங்களை தடை செய்தது இதற்குக் காரணமாகும்.

## மேற்கோள்கள்

பகுப்பு:மணிப்பூர்
பகுப்பு:தமிழ்ச் சமூகம்
மதுரை பொண்ணு சென்னை பையன்

**மதுரை பொண்ணு சென்னை பையன்** (*Madurai Ponnu Chennai Paiyan*)  என்பது  2008ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். ஏ. சி. ராஜசேகரன் இயக்கிய இப்படத்தில் எஸ். எஸ். ஆர் பங்கஜ் குமார், தேஜமாய் ஆகியோர் முக்கிய வேடங்களில் நடித்துள்ளனர், ஆர். சுந்தர்ராஜன், மனோபாலா, சந்தான பாரதி, அருண் பாண்டியன், நிழல்கள் ரவி, கராத்தே ராஜா, பாண்டு, எஸ். பி. முத்துபாரதி ஆகியோர் துணை வேடங்களில் நடித்துள்ளனர். எஸ். பி. முத்துபாரதி மற்றும் பி. தமிழ்ச்செல்வி ஆகியோர் தயாரித்த இப்படத்திற்கு கண்மணி ராஜா இசை அமைத்துள்ளார். படமானது 2008 இல் வெளியானது.

## நடிகர்கள்

*எஸ். எஸ். ஆர் பங்கஜ் குமார் சூரியாவாக
*தேஜமாய் விசாவாக (விசாலாட்சி)
*ஆர். சுந்தர்ராஜன் மன்மதராஜனாக
*மனோபாலா பாலா நாயராக
*சந்தான பாரதி மருத்துவராக
*அருண் பாண்டியன் விசாவின் உறவினராக
*நிழல்கள் ரவி பாலனாக
*கராத்தே ராஜா மருதுபாண்டியாக
*பாண்டு மருத்துவராக
*எஸ். பி. முத்துபாரதி விசாவின் உறவினராக
*கோவை செந்தில் உணவக உரிமையாளராக
*நெல்லை சிவா கணித ஆசிரியர்
*பயில்வான் ரங்கநாதன்
*முத்துக்காளை முத்துக்காளையாக
*சிவநாராயணமூர்த்தி உணவக உரிமையாளராக
*மாஸ்டர் பரத் நண்டுவாக
*விஜய் கணேஷ் வைத்தியநாதன்
*சபிதா ஆனந்த் மீனாட்சியாக
*சாந்தி ஆனந்த் மாமியாக
*டி. ஆர். லதா சூரியாவின் பாட்டியாக
*முத்து பிரகாஷ் மதனாக
*நிஜின் அமித்தாக
*அன்பரசன் அன்பாக
*லட்சுமிசிறீ பிரசாத் கமலாவாக
*சர்மிளா அம்பிகாவாக
*டி. ராஜா விருந்தினர் தோற்றறத்தில்
*லக்சா சிறப்புத் தோற்றத்தில்
*பாரதி சிறப்புத் தோற்றத்தில்
*வினுதா லால் சிறப்புத் தோற்றத்தில்

## தயாரிப்பு
வேலு தேவர் பிலிம்ஸ் பதாகையின் கீழ் *அறிமுக இயக்குநர் ஏ. சி. ராஜசேகரன்*  *மதுரை பொண்ணு சென்னை பையன்* படத்தின் வழியாக இயக்குநராக அறிமுகமானார்.  எஸ். எஸ். ராஜேந்திரனின் பேரனான, எஸ். எஸ். ஆர். பங்கஜ் குமார், முன்னாள் நகைச்சுவை நடிகை பிந்துகோசின் பேத்தி தேஜமாய் ஆகியோர் முதன்மை பாத்திரங்களில் நடிக்க ஒப்பந்தம் செய்யபட்டனர்.

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் கண்மணி ராஜா அமைத்தார். இசைப்பதிவில் எட்டு பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
டப்டெலின்

**டப்டெலின்** (*Tuftelin*) என்பது பல் பற்சிப்பியில் காணப்படும் அமில பாஸ்போரிலேட்டட் கிளைகோபுரதம் ஆகும். மனிதர்களில், டப்டலின் புரதம் *TUFT1* எனும் மரபணுவின் வெளிப்பாட்டால் உற்பத்தியாகிறது. இது அமில புரதமாகும். இது பல் பற்சிப்பி கனிம மயமாக்கலில் பங்கு கொண்டிருப்பதாகக் கருதப்படுகிறது. இது பற்சொத்தையால் எளிதில் பாதிக்கப்படுகிறது. இது தாழாக்சியம், மீசன்கைமல் தண்டணு செயல் மற்றும் நியூரோடுரோபின் நரம்பு வளர்ச்சி காரணி பங்களிப்பு நரம்பியல் வேறுபாட்டுடன்  சம்பந்தப்பட்டதாகக் கருதப்படுகிறது.

## வகைப்பாடு
இரண்டு வகையான பற்சிப்பி புரதங்கள் உள்ளன: அமெலோஜெனிசு & நானோமெலோஜெனின்சு. டப்டெலின் நானோமெலோஜெனின்சு வகையினைச் சார்ந்தது.

## செயல்பாடு
இந்த புரதம் அமெலோஜெனீசிசின் போது குறுகிய காலத்தில் உருவாகிறது. டப்டெலின்களின் செயல்பாடு சர்ச்சையில் உள்ளது. ஆனால் பல் வளர்ச்சியின் போது பற்சிப்பியின் கனிம மயமாக்கல் செயல்முறையைத் தொடங்க இது காரணமாக உள்ளதாக முன்மொழியப்பட்டது.

பற்சிப்பியில் உள்ள மற்ற குறிப்பிடத்தக்கப் புரதங்கள் அமீலோஜெனின்கள், எனாமெலின்கள், மற்றும் அமீலோபிளாஸ்டின்கள்.

## ஆராய்ச்சி
டப்டெலின் (TUFT1)க்கான மனித குறியாக்க மரபணு எருசலம் எபிரேய பல்கலைக்கழகத்தின் ஹடாசா மருத்துவ பள்ளியின் பல் மருத்துவத்துறைப் பேராசிரியர்கள் டேனி டாய்ச் மற்றும் அஹரோன் பால்மன் நகலாக்கம் செய்தனர்.  

## இடைவினைகள்
ட்ப்டெலின் TFIP11வுடன் இடைவினைகள் புரிவதாக அறியப்படுகிறது.

## மேற்கோள்கள்

பகுப்பு:புரதங்கள்
சீதளநாதர் கோயில்

**சீதளநாதர் கோயில்** (**Sheetal Nath Mandir**) இந்தியாவின் ஜம்மு காஷ்மீர் ஒன்றியப் பகுதியின் தலைநகரான சிறிநகரில் அமைந்துள்ளது. இக்கோயில் சிவபெருமானுக்கு அர்ப்பணிக்கப்பட்டதாகும். 1990-இல் காஷ்மீரில் வாழ்ந்து கொண்டிருந்த காஷ்மீர பண்டிதர்களில் 219 பேரை தீவிரவாதிகள் இனப்படுகொலை செய்தனர். இதனால் இக்கோயில் கடந்த 1990 ஆண்டிலிருந்து 31 ஆண்டுகளாக மூடப்பட்டிருந்தது.  இக்கோயிலை  வசந்த பஞ்சமி திருநாளான, 16 பிப்ரவரி 2021 அன்று பக்தர்களின் வழிபாட்டிற்கு மீண்டும் திறக்கப்பட்டது. இக்கோயிலை சனாதன தர்ம சீதள நாதர் ஆஸ்சிரம சபையினர் நிர்வகிக்கின்றனர். இக்கோயிலை மீண்டும் திறந்து இந்துக்கள் வழிபட உள்ளூர் இசுலாமிய காஷ்மீர் மக்கள் உதவினர்.

## மேற்கோள்கள்

## வெளி இணைப்புகள்
* சீதளநாதர் கோயில் - காணொலி

பகுப்பு:சம்மு காசுமீரில் உள்ள இந்துக் கோயில்கள்
பகுப்பு:ஜம்மு காஷ்மீர்
அசிதாலியா குன்றுகள்

**அசிதாலியா குன்றுகள்** (*Acidalia Colles*) என்பவை செவ்வாய் கோளில் அமைந்துள்ள குன்றுகளின் குழுவுக்கு வைக்கப்பட்டுள்ள பெயராகும். செவ்வாய் கோளின் 50.9 ° வடக்கு அட்சரேகை மற்றும் 23.1 ° மேற்கு தீர்க்கரேகையில் அமைந்துள்ள மரே அசிடாலியம் நாற்கர வரைபடத்தில் இந்த குன்றுகளின் குழு காணப்படுகிறது. சுமார் 360 கி.மீ நீளம் கொண்ட இக்குன்று மரபுவழியான எதிரொளித் திறன் அடிப்படையில் பெயரிடப்பட்டது. குன்று என்ற சொல் சிறிய மலை அல்லது குமிழ் என்ற பொருளில் இங்கு பயன்படுத்தப்படுகிறது. அசிதாலியா குன்றுகளில் நீர் செல்வழி பள்ளத்தாக்கு நிலத்தோற்றங்கள் காணப்படுகின்றன.

## மேற்கோள்கள்

பகுப்பு:செவ்வாய்க் கோள்
பா. ர. பழனிச்சாமி

**பா .ர. பழனிச்சாமி** (*Pa. Ra. Palanisamy*) என்பது 2010 ஆம் ஆண்டு வெளியானதமிழ் பரபரப்புத் திரைப்படம் ஆகும். எம். முத்துரத்னம் இயக்கிய இப்படத்தில் மூகூர் சுந்தர், அஸ்வின், சீனிவாச ராவ், மீனாட்சி கைலாஷ் ஆகியோர் முக்கிய கதாபாத்திரங்களில் நடித்துள்ளனர். இதில் அலெக்ஸ், கராத்தே ராஜா, பாண்டு, பாலா சுப்பிரமணி ஆகியோர் துணை வேடங்களில் நடித்துள்ளனர். பி. தங்கவேல் தயாரித்த இப்படத்திற்கு, தினா இசை அமைத்துள்ளார். படமானது 11 சூன் 2010 அன்று வெளியானது.

## நடிகர்கள்

*மூகூர் சுந்தர் பா. ர. பழனிச்சாமியாக
*அஸ்வின் சின்னாவாக
*சீனிவாச ராவ் பிராபகராக
*மீனாட்சி கைலாஷ் மகேஸ்வரியாக
*அலெக்ஸ் வைத்தீஸ்வரன்
*கராத்தே ராஜா ஜான்சனாக
*பாண்டு
*பாலபுப்பிரமணி முரளீதரனாக
*சிசர் மனோகர் நாகராஜனாக
*முத்துக்காளை தலைமைக் காவலர் சுனாமியாக
*நதிஷ் காவலராக
*விஜய் கணேஷ் காவலராக
*பேபி பூஜாசிறீ
* நெல்லை சிவா
*கோவை செந்தில்
*தேனி முருகன்
*ரஞ்சன்
*சீலா
*இலட்சுமி
*சுஜிபாலா சிறப்புத் தோற்றத்தில்
*பிரபுதேவா சிறப்புத் தோற்றத்தில்
*ராஜூ சுந்தரம் சிறப்புத் தோற்றத்தில்

## தயாரிப்பு
1000 க்கும் மேற்பட்ட படங்களில் நடன இயக்குநராக பணியாற்றிய மூத்த நடனக் கலைஞர் முகூர் சுந்தர், *பா. ர. பழனிசாமி படத்தின்* மூலம் நடிகராக அறிமுகமானார் *.* தங்கம் ரியல் பிக்சர்ஸ் பதாகையின் கீழ் தயாரிக்கப்பட்ட இப்படத்தில் சீனிவாச ராவ், மீனாட்சி கைலாஷ் ஆகியோர் முக்கியக் கதாபாத்திரத்தில் நடிக்க தேர்வு செய்யப்பட்டனர், பாண்டு, அலெக்ஸ்,  கராத்தே ராஜா ஆகியோர் துணை நடிகர்களாக நடித்தனர். படத்திற்கான இசையை தினா அமைத்தார். சுரேஷ் தேவராஜ் கதை, திரைக்கதையை எழுதியுள்ளார். இந்த படத்தில் முகூர் சுந்தரும் அவரது மகன்களான பிரபுதேவா, ராஜூ சுந்தரம் ஆகியோர் நடனமாடியுள்ளனர். இதை நடன இயக்குநர்  ஸ்ரீதர் அமைத்தார்.

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தினா அமைத்தார். 2010 இல் வெளியான இந்த இசைப்பதிவில், சுரேஷ் தேவராஜ் எழுதிய ஆறு பாடல்கள்  உள்ளன.

## வெளியீடு
இந்த படம் சென்னை மண்டலத்தில் சராசரியான வசூலை ஈட்டியது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
என் சமையலறையில் ஒரு யானை

**என் சமையலறையில் ஒரு யானை** (*An Elephant in my Kitchen*) என்ற புத்தகத்தை 
லண்டனில் பான் மேக்மில்லன் நிறுவனம் 2018 ஆம் ஆண்டு சூலை மாதம் வெளியிட்டது. இது தென்னாப்பிரிக்க எழுத்தாளரும் இயற்கைப் பாதுகாவலருமான பிரான்சுவா மால்பி-அந்தோணி எழுத்தாளர் கட்ஜா வில்லெம்சனுடன் இணைந்து எழுதிய முதல் புத்தகமாகும்.

2012இல் மரணமடைந்த தென்னாப்பிரிக்காவின் குவாசுலு நடால் துலா துலா தனியார் விளையாட்டு ரிசர்வ் நிறுவனத்தைத் தொடர்ந்து நிர்வகித்து வந்த லாரன்ஸ் அந்தோணியின் மரணத்திற்குப் பிறகு பிரான்சுவா மால்பி-அந்தோணியின் கண்களிலிருந்து இந்த கதை சொல்லப்படுகிறது. மேலும் லாரன்ஸ் அந்தோணி 2009இல் வெளியிட்ட *தி எலிபேண்ட் விஸ்பரின்* தொடர்ச்சியாகக் கருதப்படுகிறது.

இந்த புத்தகம் 2018இல் பல வாரங்களாகத் தென்னாப்பிரிக்காவில் விற்பனையில் முதலிடத்தில் இருந்தது.  ஐக்கிய இராச்சியம், ஆத்திரேலியா, நியூசிலாந்து மற்றும் இந்தியாவிலும் இந்தப் புத்தகம் விற்கப்பட்டது. இந்த புத்தகம் கனடாவிலும் அமெரிக்காவிலும் நவம்பர் 2018இல் அறிமுகப்படுத்தப்பட்டது. 

## மேற்கோள்கள்

## வெளி இணைப்புகள்

* புத்தகங்கள் வலைப்பக்கம்
* ஜெர்மன் மொழியில் புத்தகங்கள் வலைப்பக்கம்
* பிரஞ்சு மொழியில் வலைப்பக்கம்

பகுப்பு:2018 நூல்கள்
சவலை ராமசாமி முதலியார்

**சவலை ராமசாமி முதலியார்** (1840–1911) ஒரு இந்திய அரசியல்வாதி, இருமொழி பேச்சாளர், கொடையாளர், இந்திய தேசிய காங்கிரஸின் ஆரம்ப காலத் தலைவர்.

## மேற்கோள்கள்

பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:1911 இறப்புகள்
பகுப்பு:1840 பிறப்புகள்
ரொனால்டு வெர்னீயக்சு

**ரொனால்டு ஆல்ஃபிரட்டு வெர்னீயக்சு** (*Ronald Alfred Vernieux*) இந்தியாவைச் சேர்ந்த ஓர் ஓட்டப்பந்தய வீரராவார். 1910 ஆம் ஆண்டு அக்டோபர் மாதம் 18 ஆம் தேதி இவர் பிறந்தார்.  1932 ஆம் ஆண்டு  நடைபெற்ற கோடை கால ஒலிம்பிக் போட்டிகளில் ரொனால்டு 100 மீட்டர் ஓட்டப்பந்தயத்தில் இந்தியாவின் சார்பாகப் போட்டியிட்டார். 1934 ஆம் ஆண்டு இலண்டன் நகரில் நடைபெற்ற இரண்டாமாண்டு பிரித்தானியப் பேரரசர் விளையாட்டுப் போட்டிகளில் 4×110 யார்டு தொடரோட்டப் போட்டியில் பங்கேற்றார். இறுதிப் போட்டியில் ஆறாம் இடத்தைப் பிடித்தார். (கியான் பல்லா, சகாங்கிர் கான் மற்றும் நிரஞ்சன் சிங் ஆகியோர் இவரது அணியில் இடம்பெற்றிருந்தனர். 100 மற்றும் 220 யார்டு போட்டிகளில் இவர் பந்தயத்திலிருந்து வெளியேற்றப்பட்டார்.

1997 ஆம் ஆண்டு மே மாதம் 25 ஆம் தேதி ரொனால்டு காலமானார்.

## மேற்கோள்கள்

பகுப்பு:1910 பிறப்புகள்
பகுப்பு:1997 இறப்புகள்
பகுப்பு: இந்திய விளையாட்டு வீரர்கள்
குருதிக்களம்

***குருதிக்களம்*** என்பது 2021 இல் எம்.எக்ஸ் பிளேயருக்காக தயாரிக்கப்பட்ட இந்திய தமிழ் மொழி குற்ற வலைத் தொடராகும். இது ராஜபாண்டி மற்றும் தனுஷ் ஆகியோரால் எழுதி இயக்கப்பட்டது.

அப்லாஸ் என்டர்டெயின்மென்ட் மற்றும் அர்பாட் சினி பேக்டரி நிறுவனம் இந்த வலைத் தொடரை தயாரித்தது. இதில் சந்தோஷ் பிரதாப், சனம் ஷெட்டி மற்றும் அசோக் குமார் பாலகிருஷ்ணன் ஆகியோர் முக்கிய வேடங்களில் நடித்திருந்தனர்.  இது 2021 ஜனவரி 22 அன்று வெளியிடப்பட்டது.

## நடிகர்கள்

* விஜயாக சந்தோஷ் பிரதாப்
* மகேஸ்வரியாக சனம் ஷெட்டி
* உருப்படி குமாராக அசோக் குமார் பாலகிருஷ்ணன்
* வெங்கடேஷாக வின்சென்ட் அசோகன்
* சுபுலட்சுமியாக ஈடன் குரியகோஸ்
* பன்னீர்செல்வமாக சந்தனா பாரதி
* அருணாக சவுண்டராராஜா
* ஜி மாரிமுத்து பெரியசாமி போன்ற
* மூர்த்தியாக ஸ்ரீகாந்த்

## தயாரிப்பு
இந்தத் தொடர் 2019 ஆம் ஆண்டின் நடுப்பகுதியில் படமாக்கப்பட்டது. இந்த வலைத்தொடரை ஆரம்பத்தில் குட்டி பத்மினி தயாரித்தார்.

## வெளியீடு
வலைத் தொடர் 22 ஜனவரி 2021 அன்று எம்எக்ஸ் பிளேயரில் வெளியிடப்பட்டது . பிங்கட்.காமின் என்ற விமர்சகர்  "இந்த வலைத்தொடர் மிர்சாபூர் போல இல்லையென்றாலும் சிறந்தபொழுது போக்கு அம்சம் கொண்டது" என்றார். இந்த தொடர் அடியாட்களைப் பற்றியது

## குறிப்புகள்

## வெளி இணைப்புகள்
* 

பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ் வலைத் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
கள்ளச்சிரிப்பு

***கள்ளச்சிரிப்பு*** என்பது 2018 இல் வெளிவந்த இந்திய தமிழ் மொழி த்ரில்லர் வலை தொலைக்காட்சி தொடர் ஆகும்.

இதனை ஜீ 5, வீடியோ ஆன் டிமாண்ட் சேவையில் வழங்கியது. இந்த வலைத் தொடரை ரோஹித் நந்தகுமார் இயக்கியுள்ளார் மற்றும் பிரபல திரைப்பட இயக்குநர் கார்த்திக் சுப்பராஜ் தனது சொந்த தயாரிப்பு நிறுவனமான ஸ்டோன் பெஞ்ச் புரொடக்ஷன்ஸின் கீழ் தயாரித்தார். இது கார்த்திக் சுப்பராஜின் முதல் வலைத் தொடர் தயாரிப்பாகும்.இதனை ஜீ 5 இல் 23 ஜூலை 2018 அன்று வெளியிடப்பட்டது, இறுதியில் 30 ஜூலை 2018 அன்று 8 அத்தியாயங்களுடன் முடிந்தது. இதில் அம்ருதா சீனிவாசன் முக்கியக் கதாபாத்திரத்தில் நடித்தார். இவருடன் விகாஸ், விக்னேஷ் சண்முகம், ராஜலட்சுமி, உமா, மகேஸ்வரன் மற்றும் நந்தகுமார் ஆகியோர் நடித்திருந்தனர். இந்த வலைத் தொடர் *அமெரிக்கா மாப்பிள்ளைக்குப்* பிறகு ஜீ 5 நெட்வொர்க்கால் தொடங்கப்பட்ட இரண்டாவது வலைத் தொடராகும். பெண் கதாப்பாத்திரங்களுக்கு தரப்படுகின்ற முக்கியத்துவதால் வலைத் தொடர் நேர்மறையான விமர்சனங்களைப் பெற்றது. தொடரில் கருப்பொருளாக காமம், பாலியல், ஆபாச படங்கள், எல்ஜிபிடி, கருக்கலைப்பு மற்றும் திருமணத்திற்கு புறம்பான விவகாரங்கள் ஆகியவையும், காதலும் முக்கியத்துவம் பெற்றதாக இருந்தது.

## கதை
இந்தத் தொடர் 24 வயதான மகதியை பெற்றோர்கள் வற்புருத்தி திருமணத்திற்கு உட்படுத்துவதிலிருந்து தொடங்குகிறது. புதிதாக திருமணமான மகாதி கணவனுடன் ஏற்பட்ட வாக்குவாதத்தில் தற்செயலாக தனது கணவரை தற்காப்புக்காக குத்திக் கொலை செய்கிறார். பிறகு தன்னுடைய காதலனுக்கு நிகழ்ந்ததை தெரிவிக்கிறார். இந்த திருமணத்தில் ஏற்பட்ட விளைவுகள் மற்றும் இதில் சம்பந்தப்பட்ட கதாப்பாத்திரங்களுடன் இத்தொடர் நகர்கிறது. இந்த தொடரில் ஓரின சேர்க்கை தம்பதிகளுக்கு இடையிலான காதல் கதையும் இடம்பெற்றது.

## நடிகர்கள்

* மகதியாக அம்ருதா சீனிவாசன்
* ராமாக விகாஸ்
* ராமின் காதலனாக விக்னேஷ் சண்முகம்
* ராஜலட்சுமி
* உமா
* மகேஸ்வரன்
* நந்தகுமார்
* சென்னு மோகன்

## தயாரிப்பு
ரோஹித் நந்தகுமார் மற்றும் கார்த்திக் *சுப்பராஜ்* ஆகியோருக்கு இடையில் ஒரு வலைத் தொடரை உருவாக்கும் யோசனை *அவியால்* என்ற ஆந்தாலஜி திரைப்படம் வெளியான பின்னர் முடிவானது. அவியல் திரைப்படத்தின் ஆறில் ஒரு சிறுகதையை நந்தக்குமார் எழுதி இயக்கியிருந்தார். அதனால் கார்த்திக் *சுப்பராஜ்* தனது சொந்த தயாரிப்பு பேனர் ஸ்டோன் பெஞ்ச் புரொடக்ஷன்ஸின் கீழ் இத்தொடரை தயாரித்தார். .

## குறிப்புகள்

## வெளி இணைப்புகள்
* 

பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:தமிழ் வலைத் தொடர்கள்
அம்ருதா சீனிவாசன்

**அம்ருதா சீனிவாசன்** என்பவர் தமிழ் மற்றும் தெலுங்கு படங்களில் தோன்றிய இந்திய நடிகை ஆவார். இவர் *[[கள்ளச்சிரிப்பு]]* என்ற வலைத் தொடரில் நடித்ததற்காக அறியப்படுகிறார்.

## தொழில்
அம்ருதா சீனிவாசன் *அவியல்* திரைப்படத்தில் முக்கிய கதாப்பாத்திரத்தில் நடித்திருந்தார். *மென்டல் மாடிலோ*, *லிவின்* போன்ற வலைத் தொலைக்காட்சியில் நடித்திருந்தார். பின்னர் அவர் *[[கள்ளச்சிரிப்பு]]* என்ற தமிழ் வலைத் தொடரில் முக்கியக் கதாபாத்திரத்தில் நடித்தார்.  இதற்காக அவர் பாராட்டுக்களைப் பெற்றார்.

*இவர் [[தேவ் (திரைப்படம்)|தேவி]]* திரைப்படத்தில் (2019) கார்த்தியின் நண்பராக நடித்தார்.

## திரைப்படவியல்

### வலைத் தொடர்

### படங்கள்

*

; இசை கானொளி

* *காலை பொழுதில்*

## குறிப்புகள்

## வெளி இணைப்புகள்

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
அவியல் (திரைப்படம்)

***அவியல்*** என்பது 2016 ஆம் ஆண்டு இந்தியத் தமிழ் மொழி சுயாதீன தொகைத் திரைப்படமாகும். இத்திரைப்படம் அல்போன்ஸ் புத்தரன், ஷமீர் சுல்தான், மோஹித் மெஹ்ரா, லோகேஷ் கனகராஜ், மற்றும் குரு ஸ்மரன் ஆகிய ஐந்து இயக்குனர்களால் எழுதப்பட்டு இயக்கப்பட்டது. நடிகர்கள் நிவின் பாலி, பாபி சிம்ஹா, அம்ருதா சீனிவாசன், ராஜீவ் கோவிந்த பிள்ளை, அர்ஜுனன், ராமச்சந்திரன் துரைராஜ், தீபக் பரமேஷ் ஆகியோர் நடித்திருந்தனர்.

கார்த்திக் சுப்பராஜ் தனது ஸ்டோன் பெஞ்ச் கிரியேஷன்ஸ் மற்றும் பெஞ்ச் ஃப்ளிக்ஸ் ஆகியவற்றின் கீழ் தயாரித்தார், இது *பெஞ்ச் டாக்கீஸ் - தி ஃபர்ஸ்ட் பெஞ்சிற்குப்* பிறகு அவர்களின் இரண்டாவது தயாரிப்பாகும். இந்த படத்தை நவம்பர் 2015 இல் தேனாண்டல் பிலிம்ஸ் விநியோகித்தது. இத்திரைப்படம் 11 மார்ச் 2016 அன்று திரையரங்கில் வெளியிடப்பட்டது.

## நடிகர்கள்

## ஒலிப்பதிவு
இத்திரைப்படத்திற்கு  ராஜேஷ் முருகேசன் இசையமைத்திருந்தார். பாடல்களை ஷமீர் சுல்தான் எழுதியிருந்தார். ஜாவேத் ரியாஸ், ஷம்மீர் சுல்தான், விஷால் சந்திரசேகர், அந்தோணி தாசன் மற்றும் ரகு தீட்சித் ஆகியோரால் பாடப்பட்டன.

## சந்தைப்படுத்தல் மற்றும் வெளியீடு
இந்தத் திரைப்படம் அவியல் 10 ஜனவரி 2016 அன்று 13 வது சென்னை சர்வதேச திரைப்பட விழாவில் திரையிடப்பட்டது .  திரைப்படத்திற்கு ரசிகர்களின் நற்மதிப்பினை பெற்றபின்பு விஜய் சேதுபதி மற்றும் பாபி சிம்ஹா ஆகியோரால் 22 ஜனவரி 2016 இல் படத்தின் முதல் டீசர் வெளியிடப்பட்டது.  இந்த படம் தமிழ்நாட்டில் 70 க்கும் மேற்பட்ட திரைகளிலும், கேரளாவில் 30 திரைகளிலும், 11 மார்ச் 2016 அன்று அமெரிக்காவில் ஒரு சில திரைகளிலும் திரையிடப்பட்டது. 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
அப்துல் அசீஸ் (இலங்கை அரசியல்வாதி)

**அப்துல் அசீஸ்** (*Abdul Aziz*, 6 அக்டோபர் 1921 &ndash; 5 சூன் 1990) இலங்கை அரசியல்வாதியும், தொழிற்சங்கத் தலைவரும் ஆவார்.

## வாழ்க்கைக் குறிப்பு
இந்தியாவில் பிறந்த அப்துல் அசீஸ் மும்பை பல்கலைக்கழகத்தில் கல்வி கற்று தனது தந்தையுடன் இலங்கை]]யில் குடியேறினார். ஜவகர்லால் நேரு இலங்கைக்கு பயணம் மேற்கொண்டபோது, 1939 சூலை 15 இல் இலங்கை இந்தியக் காங்கிரசு கட்சி ஆரம்பிக்கப்பட்டது. அப்துல் அசீஸ் அதன் நிறுவனர்களில் ஒருவராவார். ஆரம்பத்தில் அக்கட்சியின் இணைச் செயலாளர்களில் ஒருவராகப் பணியாற்றினார். 1942 இல் இலங்கை இந்தியக் காங்கிரசின் தொழிற்சங்கத் தலைவராகத் தேர்ந்தெடுக்கப்பட்டார். 1943 மார்ச்சில், அன்றைய அரசின் இந்தியத் தோட்டத் தொழிலாளர்களின் நலன்கள் தொடர்பான அன்றைய இலங்கை அரசின் நிலைப்பாட்டுக்கு அசீஸ் எதிர்ப்புத் தெரிவித்தார். இதனால், உலகப் போர் முயற்சிகளுக்கு முட்டுக்கட்ட போடுவதாகக் குற்றம் சாட்டப்பட்டு அவர் சிறையிலடைக்கப்பட்டார். பின்னர் இவர் உச்ச நீதிமன்றத்தினால் விடுவிப்பட்டார். 1944 இல் இந்திய வம்சாவளித் தமிழரின் குடியுரிமை மற்றும் வாக்குரிமை போன்றவற்றை வலியுறுத்தி இலங்கை இந்தியக் காங்கிரசு குழுவிற்குத் தலைமைதாங்கி சோல்பரி ஆணைக்குழு முன் சாட்சியமளித்தார். ஆனாலும் ஆணைக்குழுவிலிருந்து கணிசமான உத்தரவாதங்களைப் பெற முடியவில்லை.

1950 இல் இலங்கை இந்திய காங்கிரசின் பெயர் இலங்கை தொழிலாளர் காங்கிரஸ் (இதொகா) எனப் பெயர் மாற்றம் பெற்றது. 1950 மார்ச்சில் முதலாவது நாடாளுமன்றத்திற்காக மலையகத்தில் மஸ்கெலியா தேர்தல் தொகுதியில் நடப்பு உறுப்பினர் ஜி. ஆர். மோத்தா காலமானதால் நடைபெற்ற இடைத்தேர்தலில் அப்துல் அசீஸ் இலங்கை இந்தியக் காங்கிரசு கட்சியில் போட்டியிட்டு வெற்றிபெற்று நாடாளுமன்றம் சென்றார்.
 
1956 இல், இக்கட்சியின் தலைவர் எஸ். தொண்டமானுக்கும், செயலாளர் அசீசிற்கும் இடையே முரண்பாடு ஏற்பட்டதால், அசீசு அக்கட்சியில் இருந்து விலகி, தேசிய தொழிலாளர் காங்கிரசு என்ற பெயரில் புதிய கட்சியைத் தொடங்கினார்.

1970 இல் நாடாளுமன்றத்திற்கு நியமன உறுப்பினராக ஐக்கிய முன்னணி அரசினால் தேர்ந்தெடுக்கப்பட்டார், 1972 இல் புதிய அரசியலமைப்பு அறிமுகமானதை அடுத்து நியமன உறுப்பினர் முறை ஒழிக்கப்பட்டது.

## மேற்கோள்கள்

பகுப்பு:1921 பிறப்புகள்
பகுப்பு:1990 இறப்புகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
தேர் அல்-மதினா

**தேர் அல்-மதினா** (**Deir el Medina** - **देइर अल-मदीना**) (), or **Dayr al-Madīnah**), பண்டைய எகிப்தின் தொழிலாளர்கள், கட்டிடக் கலைஞர்கள், சிற்பக் கலைஞர்கள் வாழ்ந்த குடியிருப்புப் பகுதியாகும். புது எகிப்திய இராச்சிய (கிமு 1550 - 1080) காலத்தில், இப்பகுதி நைல் நதியின் மேற்கு கரையில் மன்னர்களின் சமவெளிக்கு  அருகில் உள்ள அல்-உக்சுர் நகரத்திற்கு வெளிப்புறத்தில் அமைந்துள்ளது. இப்பகுதியில் வாழ்ந்த தொழிலாளர்கள் மற்றும் கலைஞர்கள் அமைதி இடத்தின் பணியாளர்கள் என்று அழைக்கப்பட்டனர்.கிறித்தவ காலத்தில் இப்பகுதியில் இருந்த எகிப்தியக் கடவுள் ஆத்தோர் கோயிலினை கிறித்தவ தேவாலயமாக மாற்றினர். பின்னர்  இசுலாமிய ஆட்சிக் காலத்தில் இந்நகரத்தின் பெயரை *நகரத்தின் மடாலயம்* எனப்பொருள்படும்படி, *தேர் அல்-மதினா*  எனப்பெயரிட்டனர். 

 

## படக்காட்சிகள்

File:Fragment of relief of Khawy, Servant in the Place of Truth. 19th Dynasty. From Tomb 214 at Deir el-Medina, Egypt. The Petrie Museum of Egyptian Archaeology, London.jpg|thumb|எகிப்தின் 19-ஆம் வம்ச காலத்தில் தேர் அல-மதீனாவில் கண்டெடுகக்ப்பட்ட கட்டிட கலைஞரின் சிற்பம் 
File:Maler der Grabkammer des Sennudem 001.jpg|left|thumb|225px|கட்டிடக் கலைஞர் செனத்ஜெம் கல்லறையின் காட்சி 
File:Deir el-Medina Sarcophagus of Nubnen.jpg|thumb|upright|130px|எகிப்தின் 18-ஆம் வம்ச காலத்திய கல் சவப்பெட்டி
File:Egyptian harvest.jpg|left|thumb|225px|கட்டிடக் கலைஞர் ஜெனத்செம் கல்லறையில் அறுவடைக் காட்சி ஓவியம் 
File:Toilet box and various vessels of Merit (TT8).jpg|right|thumb|கல்லறையில் கழிப்பறை பயன்பாட்டு பொருட்களுடன் பெட்டி 
File:Prosthetic toe.jpg|thumb|மூட்டு வலி உள்ளவர்கள் பயன்படுத்தும் மரம் மற்றும் தோலால் செய்யப்பட்ட உபகரணங்கள் 


## மேற்கோள்கள்

## உசாத்துணை
* Jaroslav Černý, "*A Community of Workmen at Thebes in the Ramesside Period*", Kairo 1973.
*
*
*
*
*
* A.G McDowell,* “Village Life in Ancient Egypt: Laundry Lists and Love Songs”*, Oxford University Press, 2002, 
* M. L. Bierbrier, "*The Tomb-builders of the Pharaohs*”, American University in Cairo Press, p125, 1989, 
*  Edited I.E.S Edwards – C.J Gadd – N.G.L Hammond- E.Sollberger, “*The Cambridge Ancient History: II Part I , The Middle East and the Aegean Region, c.1800-13380 B.C”*, Cambridge at the University Press, 1973, 
* Lorna Oaks,* “The Illustrated Encyclopedia of Pyramids Temples & Tombs of Ancient Egypt*", Previously Published as “Sacred Sites of Ancient Egypt”, Southwater, 2006, 
* Lynn Meskell, "*Private life in New Kingdom Egypt*", Princeton University Press, 2002, 
*"Ancient Egypt", Loarna Oakes and Lucia Gahlin, pp.&nbsp;176–177, Anness Publishing, 2006
* https://www.britannica.com/place/Dayr-al-Madinah

## வெளி இணைப்புகள்

* ''Images of Deir el-Medina : Past & Present''
* ''YouTube video clip of Deir -el-Medina 1.''
* ''YouTube video clip of Deir -el-Medina 2.''
* ''Photographs of Deir el-Medina''
* ''A Survey of the New Kingdom Non-literary Texts from Deir el-Medina - Leiden University (Database)'' 

பகுப்பு:பண்டைய நகரங்கள்
பண்டைய எகிப்து
பகுப்பு:எகிப்தின் உலகப் பாரம்பரியக் களங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
ஜகந்நாத ராவ்

**ஜகந்நாத ராவ்** () ஒரு இந்திய அரசியல்வாதியும், ஆந்திரப் பிரதேச மாநிலத்தின் முன்னாள் துணை முதல்வரும் மற்றும் உள்துறை அமைச்சரும் ஆவார். இவர் இந்திய தேசிய காங்கிரசு கட்சியை சேர்த்தவர். முன்னாள் பிரதமர் பி. வி. நரசிம்ம ராவ்வின் நெருக்கிய நண்பரும் ஆவார்.

இவர் 1982 ஆம் ஆண்டில் பவனம் வெங்கடராமி ரெட்டி அமைச்சரவையில் துணை முதல்வராக பணியாற்றினார். முன்னதாக 1980 ல் தங்குதுரி அஞ்சய்யா அமைச்சரவையில் உள்துறை அமைச்சராக இருந்தார். இவர் தெலுங்கு பேசும் **முடிராஜூ** சமூகத்தை சேர்த்தவர். மேலும் இவர்  நர்சாபூர் சட்டமன்றத் தொகுதியில் இருந்து மூன்று  முறை  சட்டமன்ற உறுப்பினராக தேர்வு செய்யப்பட்டார். 1969 களில்  தனி தெலுங்கானா கோரிக்கையை முன்வைத்தவர்.
## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:2012 இறப்புகள்
பகுப்பு:1924 பிறப்புகள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு மக்கள்
பகுப்பு:இந்திய தேசிய காங்கிரஸ் அரசியல்வாதிகள்
மால்டேசு தேனீ

பகுப்பு:தேனீக்கள்
**மால்டேசு தேனீ**  (*Maltese honey bee*), *ஏபிசு மெலிபோரா இரட்நேரீ*, மேற்கு தேனீயின் ஒரு கிளையினமாகும். இதனுடைய பூர்வீகம் மால்ட்டா தீவாகும்.

## தோற்றம்
மால்டிசு தேனீ என்பது மேலைநாட்டு தேனீயின் ஒரு கிளையினமாகும். இது மால்ட்டா தீவுகளின் சுற்றுச்சூழலுக்கு இயல்பாகவும் பொருந்தக்கூடியதாக மாற்றியமைக்கப்பட்டதாகவும் உள்ளது. மால்ட்டா தீவுகள் ஐரோப்பாவின் பிரதான நிலப்பகுதியிலிருந்து துண்டிக்கப்பட்டபோது இது வேறுபட்ட சிற்றினமாக உருவானது. மால்ட்டா தேனீ இத்தீவிற்கு  (*மெலிடா* ) என்று பெயர் வரக் காரணமாக உள்ளன. இதன் பொருள் "தேன்-இனிப்பு" என்று பொருள்.

## தன்மை மற்றும் நடத்தை
தேனீயின் நிறம் ஒப்பீட்டளவில் கருமையாக உள்ளது. இது அதிக வெப்பநிலை மற்றும் வறண்ட கோடை மற்றும் குளிர்காலங்களுக்கு ஏற்றது. கூட்டமைப்புகள் ஆண்டு முழுவதும் தீவுகளின் பருவங்களுக்கு ஏற்றவையாக உள்ளன. இத்தேனீக்கள் தேனடையினை நன்றாகச் சுத்தம் செய்யும் தன்மையையுடையன. போதுமான அளவில் தேனடையில் தேவையான வளங்கள் இருக்கும் போது மெய்த்திரள் ஓட்டம் நிகழ்கிறது (பொதுவாக வசந்த காலத்தில் நிகழும் இலையுதிர்காலத்தில் அதிகரிக்கும்). இது குளவிகள், எலிகள் மற்றும் வண்டுகளுக்கு எதிரான மிகவும் தற்காப்பினைக் கொண்டவை. பொதுவாக ஆக்ரோசமாக் இருக்கும் தேனீக்கள் இவை. இத்தேனீக்கள் வர்ரோவா நோய் எதிர்ப்புத் தன்மை கொண்டுள்ளன.

## துணைச்சிற்றின வரலாறு
1992இல் மால்டாவில் வர்ரோவா அறிமுகப்படுத்தப்பட்ட பின்னர் இந்த துணைச்சிற்றினம் மீண்டும் வந்தாக கருதப்படுகிறது. அந்த நேரத்தில் பூர்வீக கூட்டமைப்புகளின் இழப்பை ஈடுசெய்ய வெளிநாட்டிலிருந்து தேனீக்களின் கூட்டமைப்புகள் இறக்குமதி செய்யப்பட்டன. 1997ஆம் ஆண்டில் துணைச்சிற்றினமாக அடையாளம் காணப்பட்டது இந்த தேனீக்கள், இத்தாலிய துணைச்சிற்றினங்களுடன் நன்றாக இனப்பெருக்கம் செய்கிறது. இது *வர்ரோவாவுக்கு* எதிராக நன்கு எதிர்ப்புத்திறன் கொண்டது. ஒரு நல்ல தேன் மகசூலைக் கொண்டுள்ளன.

## மேற்கோள்கள்
மணிகா பாரசிடிகா

***மணிகா பாரசிடிகா (Manica parasitica)*** என்ற சிற்றினம் மிர்மிசினே துணைக்குடும்பத்தின் ஓர் சிற்றினமாகும். இது அமெரிக்காவின் கலிபோர்னியாவில் மட்டுமே காணக்கூடிய அகணிய உயிரியாகும்.

## மேற்கோள்கள்

## வெளி இணைப்புகள்

*    
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மணிகா ஹண்டேரி

***மணிகா ஹண்டேரி*** (*Manica hunteri*) பார்மிசிடே குடும்பத்தில் உள்ள ஒர் எறும்பு சிற்றினமாகும்.       
thumb
thumb

## மேற்கோள்கள்

பகுப்பு:எறும்புகள்
இந்திய ஐந்து ரூபாய் பணத்தாள்

**இந்திய 5 ரூபாய் நோட்டு** (₹ 5) புழக்கத்தில் உள்ள இரண்டாவது சிறிய இந்திய நோட்டு ஆகும். இந்திய ரிசர்வ் வங்கி 1996 முதல் மகாத்மா காந்தி தொடரில் 5 ரூபாய் ரூபாய் நோட்டை அறிமுகப்படுத்தியது.  

## மொழிகள்
ஐந்து ரூபாய் தாளில் மற்ற இந்திய ரூபாய் ரூபாய் நோட்டுகளைப் போலவே ஐந்து எனும் மதிப்பு 17 மொழிகளில் எழுதப்பட்டுள்ளது. பின்பக்கம் ஆங்கிலம் மற்றும் இந்தி மொழிகளில் மதிப்பு எழுதப்பட்டுள்ளது. இந்தியாவின் 22 உத்தியோகபூர்வ மொழிகளில் 15 மொழிகளில் ஐந்து என்ற மதிப்பு எழுதப்பட்டுள்ளது. மொழிகள் அகர வரிசைப்படி காட்டப்படும். குழுவில் சேர்க்கப்பட்டுள்ள மொழிகள் அசாமி, பெங்காலி, குஜராத்தி, கன்னடம், காஷ்மீர், கொங்கனி, மலையாளம், மராத்தி, நேபாளி, ஒடியா, பஞ்சாபி, சமஸ்கிருதம், தமிழ், தெலுங்கு மற்றும் உருது .

## மேலும் காண்க

* இந்திய 2 ரூபாய் நோட்டு
* இந்திய 5 ரூபாய் நாணயம்

## மேற்கோள்கள்

பகுப்பு:இந்திய பணத்தாள்கள்
பகுப்பு:ரூபாய்
இந்திய இரண்டு ரூபாய் பணத்தாள்

**இந்திய இரண்டு ரூபாய் பணத்தாள்** (₹ 2) என்பது 1943இல் அறிமுகப்படுத்தப்பட்ட பணத்தாள் ஆகும். இது இந்தியாவில் அச்சிடப்பட்ட இரண்டாவது சிறிய மதிப்புள்ள பணத்தாள் ஆகும். இது 1995இல் புழக்கத்திலிருந்து நீக்கப்பட்டது. 

## மேலும் காண்க
இந்திய ஐந்து ரூபாய் பணத்தாள்

## மேற்கோள்கள்

பகுப்பு:இந்திய பணத்தாள்கள்
பகுப்பு:ரூபாய்
தீபக் பரமேசு

**தீபக் பரமேஷ்** ஒரு இந்திய திரைப்பட நடிகர் ஆவார். இவர் தமிழ் மொழி படங்களில் தோன்றியுள்ளார்.

## தொழில்
தீபக் தொடக்கத்தில் குறும்படங்களில் பணிபுரிந்தார். இயக்குநர் கார்த்திக் சுப்பராஜுடன் நெருக்கமாக தொடர்பு கொண்டிருந்தார். *பெஞ்ச் டாக்கீஸ் - தி ஃபர்ஸ்ட் பெஞ்ச்* (2015) மற்றும் *[[அவியல் (திரைப்படம்)|அவியல்]]* (2016) ஆகிய ஆந்தாலஜி திரைப்படங்களில் நடித்திருந்தார். இத்திரைப்படங்களில் முன்னணி நடிகராக நடித்திருந்தார். தீபக்கின் முதல் படமான *உனக்கென்ன வேணும் சொல்லு* (2015), கலவையான விமர்சனங்களைப் பெற்றது மற்றும் பாக்ஸ் ஆபிஸில் கவனிக்கப்படாமல் போனது. படங்களிலிருந்து விலகி, டப்ஸ்மாஷில் ஆள்மாறாட்டம் போல தீபக் ரசிகர்களைப் பெற்றார. அதில் கமல்ஹாசன், சூப்பர் ஸ்டார் ரஜினிகாந்த் ஆகியோரைப் போல ஆள்மாறாட்டம் செய்யும் வீடியோக்களைத் தயாரித்தார்.

2018 ஆம் ஆண்டில், கார்த்திக் சுப்பராஜின் அமைதியான த்ரில்லர் *[[மெர்க்குரி (திரைப்படம்)|மெர்குரியில்]]* ஒரு முன்னணி பாத்திரத்தில் ஒரு தொலைதூர கிராமத்தில் சிக்கித் தவிக்கும் நான்கு இளைஞர்களில் ஒருவராக நடித்தார். வெற்றிகரமான ஒத்துழைப்பைத் தொடர்ந்து, கார்த்திக் சுப்பராஜ், ரஜினிகாந்த் நடித்த பெரிய பட்ஜெட் படமான *[[பேட்ட|பேட்டை]]* (2019) படத்தில் நடிக்க ஒப்பந்தம் ஆனார். அடுத்து அசோக் செல்வனுடன் இணைந்து ரெட்ரம் என்ற திரில்லர் படத்திலும் ஒப்பந்தம் ஆனார்.

## திரைப்படவியல்

## குறிப்புகள்

## வெளி இணைப்புகள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
மணிகா

***மணிகா*** (*Manica*) என்ற எறும்புப் பேரினம் மிர்மைசினே துணைக் குடும்பத்தின் கீழ் வருகின்றது. இப்பேரினத்தின் கீழ் ஆறு சிற்றினங்கள் உள்ளன.

## இனங்கள்

**ம. பிராட்லே* வீலர், 1909
**[[மணிகா ஹண்டேரி|ம. ஹண்டேரி]]* வீலர், 1914
**[[மணிகா இன்விடியா|ம. இன்விடியா]]* போல்டன், 1995
**[[மணிகா பாரசிடிகா|ம. பாரசிடிகா]]* கிரிக்டன், 1934
**[[மணிகா ரூபிடா|ம. ரூபிடா']]’' <small>லேட்டெரிலே, 1802</small>
**ம. எசென்சிசு'' அசுமா, 1973

## மேற்கோள்கள்

## வெளி இணைப்புகள்

*     
பகுப்பு:Articles using diversity taxobox
பகுப்பு:எறும்புகள்
டகாட்ரியா

பகுப்பு:எறும்புகள்
***டக்காடிரியா (Dacatria)*** என்பது எறும்புகள் குடும்பத்தின் மைர்மிசினே துணைக்குடும்ப பேரினமாகும். இது தென் கொரியாவில் முதன்முதலில் விவரிக்கப்பட்டது. ***டகாட்ரியா டெம்ப்லாரிசு*** என்ற ஒற்றை சிற்றினம் இந்தப் பேரினத்தின் கீழ் உள்ளது.  தென் கொரியா, வியட்நாம் மற்றும் சீனாவிலிருந்து மட்டுமே இந்த சிற்றினம் இதுவரை அறியப்பட்டுள்ளது.

## மேற்கோள்கள்

## வெளி இணைப்புகள்
*
ஜெயம்மா பண்டாரி

**ஜெயம்மா பண்டாரி** (பிறப்பு: 1978) இந்தியாவைச் சேர்ந்த இவர் முன்னர் பாலியல் தொழிலாளியாக இருந்து சமூக சேவையாளராக மாறினார். 2018 ஆம் ஆண்டில் இவருக்கு" நாரி சக்தி புரஸ்கார்" என்ற கௌரவம் வழங்கப்பட்டது. 2011 ஆம் ஆண்டில் இவர் பாலியல் தொழிலாளர்கள் மற்றும் அவர்களின் குழந்தைகளை ஆதரிக்கும் ஒரு அமைப்பை நிறுவினார்.

## வாழ்க்கை
பண்டாரி சுமார் 1978 இல் ஆந்திராவின் நல்கொண்டாவில் பிறந்தார். இவர் தனது மூன்று வயதிலேயே தனது பெற்றோரை இழந்து அனாதையாகிவிட்டார். இவரது மாமா இவருக்கு பாதுகாவலரானார். இவருக்கு பதினான்கு வயதில் இருந்தபோது ஏற்கனவே திருமணமான இவருடைய மாமா இவரைத் திருமணம் செய்து கொள்ள முயன்றார்.  .

மதுபானத்தில் நாட்டமுள்ள இவரின் கணவர் இவரை பாலியல் தொழிலாளியாகுமாறு இவரை வற்புறுத்தினார்.

## அமைப்பு
இவர், ஜெயா சிங் தாமஸ் என்பவரின் உதவியுடன் 2001 ஆம் ஆண்டில் ஐதராபாத்தில் "சைதன்யா மகிலா மண்டலி" என்ற அமைப்பை நிறுவினார். தங்கள் தொழிலில் இருந்து தப்பிக்க விரும்பும் பாலியல் தொழிலாளர்களுக்கு இந்த அமைப்பு ஆதரவை வழங்குகிறது. அவர்களுக்கு உதவி செய்வதோடு மட்டுமல்லாமல் அவர்களது பெண்குழந்தைகள் அவர்களது பெற்றோரை பின்தொடர்வதிலிருந்தைத் தவிர்க்கும் வகையில் இந்த அமைப்பு அக்கறையும் செலுத்துகிறது. இதுபோல சுமார் 3,500 குழந்தைகள் மீட்கப்பட்டுள்ளனர். ஆயிரம் பெண்கள் புதிய வேலையைக் கண்டறிந்துள்ளனர். இவரது அமைப்பால் குழந்தைகள் அரசு பள்ளிகளில் சேர்க்கப்பட்ட பிறகு தொடர்ந்து பின்பற்றப்படுகிறார்கள்.

## விருதுகள்
பெங்களூரைத் தளமாகக் கொண்டு இயங்கிவரும் அரசுசாரா மனித உரிமை நிறுவனமான "விஜில் இந்தியா இயக்கம்" இவருக்கு 2014இல் எம்.ஏ. தாமஸ் தேசிய மனித உரிமைகள் விருதை வழங்கியது. இந்திய தொழில்துறை கூட்டமைப்பு 2017 ஆம் ஆண்டில் மூன்று பெண்கள் முன்மாதிரி விருதுகளில் ஒன்றை இவருக்கு வழங்கியது. மற்ற விருதுகள் தொழிலதிபர் கமல் கும்பர் மற்றும் மேற்கு வங்கத்தின் மோனிகா மஜும்தார் ஆகியோருக்கு வழங்கப்பட்டது. இந்த விருதுகளை இந்திய தொழில்துறை கூட்டமைப்பின் தலைவர்கள் நௌசாத் ஃபோர்ப்ஸ் மற்றும் ஷோபனா காமினேனி ஆகியோருடன் அப்போதைய இந்தியக் குடியரசுத் தலைவர் பிரணாப் முகர்ஜி அவர்கள் வழங்கினார். 2018 மார்ச் 8 ஆம் தேதி (அனைத்துலக பெண்கள் நாள்) இவருக்கு "நாரி சக்தி புரஸ்கார்" கௌரவம் வழங்கப்பட்டது. புதுடில்லியில் உள்ள குடியரசுத் தலைவர் இல்லம் குடியரசுத் தலைவர் ராம் நாத் கோவிந்த் வழங்கினார். இந்த நிகழ்ச்சியில் இந்தியப் பிரதமர் நரேந்திர மோதியும் கலந்து கொண்டார். அந்த ஆண்டில் முப்பத்தொன்பது பேர் அல்லது அமைப்புகள் இவ்வாறு கௌரவிக்கப்பட்டன. அவர்கள் விருதுடன் சேர்த்து இந்திய ரூபாய் 100,000 பரிசு பெற்றனர்.

## மேற்கோள்கள்

பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
அரியத்னெசு குன்றுகள்

**அரியத்னெசு குன்றுகள்** (*Ariadnes Colles*)  என்பவை செவ்வாய் கோளின்  எரிதானியா நாற்கர வரைபடத்திற்கு வடகிழக்கில் அமைந்துள்ள குன்றுகளைக் குறிக்கிறது. 34.5 ° தெற்கு அட்சரேகை, மற்றும் 172.78 ° கிழக்கு தீர்க்கரேகை ஆகிய அடையாள ஆள்கூறுகளில் இக்குன்றுகள் அமைந்துள்ளன. 180 X 160 கிலோ மீட்டர் அல்லது 112 X 99 மைல் பரப்பளவில் இக்குன்றுகள் பரந்து விரிந்துள்ளன. 1982 ஆம் ஆண்டு உலகளாவிய வானியல் ஒன்றியம் மரபுவழி எதிரொளித் திறன் அடிப்படையில் இக்குன்றுகளுக்கு அரியத்னெசு குன்றுகள் என பெயர் சூட்டியது. 

## மேற்கோள்கள்

பகுப்பு:செவ்வாய்க் கோள்
ஆர்வம் (திரைப்படம்)

***ஆர்வம்*** (*Aarvam*) என்பது  2010 ஆண்டு வெளியான இந்திய தமிழ் அதிரடித் திரைப்படம் ஆகும். ஆதித்யன் இயக்கிய இப்படத்தில், முன்னணி வேடங்களில் சத்யா ஆர் சஞ்சய், மீனு கார்த்திகா ஆகியோர் நடித்தனர்.கஞ்சா கறுப்பு, பொன்னம்பலம், கராத்தே ராஜா, சிசர் மனோகர், போண்டா மணி, வடிவுக்கரசி ஆகியோ் பிற பாத்திரங்களில் நடித்தனர். டி. அனில் தயாரித்த இந்த படத்திற்கு, ரோனி ரபேலின் இசை அமைத்தார். படமானது 22 அக்டோபர் 2010 அன்று வெளியானது.

## நடிகர்கள்

*சத்யா சத்யாவாக
*ஆர். சஞ்சை மகேசாக
*மீனு கார்த்திகா அஞ்சலியாக
*கஞ்சா கறுப்பு தேனீர் கடைக்காரராக
*பொன்னம்பலம் பாண்டியாக
*கராத்தே ராஜா ஆதியாக
*சிசர் மனோகர் சத்யாவின் உறவினராக
*போண்டா மணி மணியாக
*வடிவுக்கரசி சத்யாவின் தாயாக
*மலேசியா ஜெனீபர்
*பிரீத்தி புஷ்பன்
*திவ்யா
*ரம்யா

## தயாரிப்பு
*வணிக ரீதியாக  பாடகசாலை* (2010) படம்  மோசமாக தோல்வியடைந்த பிறகு,  மூவி ட்ரீம்ஸ் என்ற பதாகையின் கீழ் திரைப்படத் தயாரிப்பாளர் அனில் *ஆர்வம்* படத்தின் வழியாக திரைப்படத் தயாரிப்புக்கு மீண்டும் திரும்பினார். *பாடகசாலை* படத்தில் முக்கிய கதாபாத்திரங்களில் நடித்த சத்யா, ஆர். சஞ்சய் மீண்டும் தயாரிப்பாளருடன் கைகோர்த்தனர். கேரளாவைச் சேர்ந்த மீனு கார்த்திகா கதாநாயகியாக தேர்வு செய்யப்பட்டார். ஆர்வம் பட இயக்குநர் ஆதித்யன் தவிர, நாயகன் சத்யா, படத்தின் தயாரிப்பாளர் அனில், இசை அமைப்பாளர்  ரோனி ரபேல், கலை இயக்குநர் அனில் ஸ்ரீரகம், ஒப்பனைக் கலைஞர் பினாய் ஆகிய அனைத்து கலைஞர்களும்  மலையாளிகள் ஆவர். இந்த படம் சில ஆண்டுகளுக்கு முன்பு மதுரையில் நடந்த ஒரு உண்மையான சம்பவத்தை அடிப்படையாகக் கொண்டது, இப்படம் தென்காசி, குற்றாலம், மதுரை ஆகிய இடங்களில் படமாக்கப்பட்டது.

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் ரோனி ரபேல் அமைத்தார். இசைப்பதிவில் ஆறு பாடல்கள்  உள்ளன.

## வெளியீடு
இந்த படம் 22 அக்டோபர் 2010 அன்று  நான்கு படங்களுக்கு போட்டியாக வெளியிடப்பட்டது.

## மேற்கோள்கள்

பகுப்பு:மதுரைக்களத் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பன்னாட்டு மகளிர் குத்துச்சண்டை கூட்டமைப்பு

**பன்னாட்டு மகளிர்  குத்துச்சண்டை கூட்டமைப்பு** (*Women's International Boxing Federation*)  பெண்கள் குத்துச்சண்டை போட்டிக்கான உலக சாம்பியன் பட்டத்தை அங்கீகரிக்கும் அமைப்புகளில் ஒன்றாகும்.  1989 ஆம் ஆண்டு மார்ச்சு மாதம் இவ்வமைப்பு நிறுவப்பட்டது. அமெரிக்காவின் புளோரிடா மாகாணத்திலுள்ள மியாமி நகரில் இவ்வமைப்பின் தலைமையிடம் செயற்படுகிறது. பார்பராபட்ரிக்கு அமைப்பின் தலைவராக உள்ளார். ஆண்கள் மற்றும் பெண்களுக்கான குத்துச் சண்டைப் போட்டிகளை அங்கீகரித்து ஊக்குவிக்கும் பன்னாட்டு குத்துச் சண்டை கூட்டமைப்பு இவ்வமைப்பிலிருந்து மாறுபட்ட ஓர் அமைப்பாகும். 
## மேற்கோள்கள்

## புற இணைப்புகள்
*

பகுப்பு:குத்துச்சண்டை
தாய்க்கு ஒரு தாலாட்டு

**தாய்க்கு ஒரு தாலாட்டு** (*Thaaiku Oru Thaalaattu*)  என்பது 1986 ஆம் ஆண்டு வெளியான இந்தியத் தமிழ்த் திரைப்படமாகும்.  பாலச்சந்திர மேனன் இயக்கிய இப்படத்தை கே. ஆர். கங்காதரன் தயாரித்தார். இப்படத்தில் சிவாஜி கணேசன், பத்மினி, விசு, பாண்டியராஜன் ஆகியோர் நடித்தனர். இப்படத்திற்கு இளையராஜா இசை அமைத்தார். இதே இயக்குநரின் மலையாளப்படமான ஒரு பயின்கிளிகதா படத்தின் மறு ஆக்கம் இது ஆகும்.

## நடிகர்கள்

* சிவாஜி கணேசன் [ராஜசேகராக
*  பத்மினி தனமாக
*  பாண்டியராஜன் கண்ணனாக
*  ரோகினி செல்லக்கிளியாக
*  விசு பொன்னம்பலமாக
*  சுஜாதா பத்மாவதியாக
*  விஜய் கிருஷ்ணராஜ் பக்கிரியாக
*  இளவரசி மஞ்சுவாக
*  விஜயகுமார் குமாராக
*  பாண்டியன் ரமேசாக
* ரவி
* ராஜ்யலட்சுமி

## இசை
இப்படத்திற்கு இளையராஜா இசையமைத்தார்.

## குறிப்புகள்

## வெளி இணைப்புகள்

* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
புன்புன் ஆறு

**புன்புன் ஆறு** (*Punpun River*), கங்கை ஆற்றின் துணை நதியாகும். இது சார்க்கண்டு பாலமூ மாவட்டத்தில் உருவாகி இந்திய மாநிலங்களான சார்க்கண்டு மற்றும் பீகார் மாநிலங்களின் சத்ரா, அவுரங்காபாத், கயா மற்றும் பாட்னா மாவட்டங்கள் வழியாகப் பாய்கிறது.  புன்புன் என்பது பாட்னாவில் புன்புன் ஆற்றின் காரணமாகப் பெயரிடப்பட்ட இடம். இது புன்புன் ஆற்றின் கரையில் அமைந்துள்ளது. புன்புன் ஆற்றின் கரையில் சாத் பூஜை கொண்டாடப்படுகிறது.

## நீரோட்டம்
புன்புன் சோட்டா நாக்பூர் மேட்டு நிலத்தில் சுமார்  உயரத்தில் உருவாகிறது. இது பெரும்பாலும் வடகிழக்கு திசையில் பாய்ந்து  பாட்னாவின் கீழ்ப்பகுதியில்  தொலைவில் உள்ள பதுஹாவில் கங்கையுடன் இணைகிறது.

சிகோரி உள்ளிட்ட நகரங்கள் இந்த ஆற்றின் கரையில் அமைந்துள்ளன.

### துணை நதிகள்
புன்புனின் முக்கிய துணை நதிகள் - பூட்டேன், மாதர் மற்றும் மோகர். 

## இதர செய்திகள்
சுமார்  நீண்ட இந்த நதி பெரும்பாலும் மழைநீரை மழைக்காலங்களில் தாங்கி வருகிறது. கோடைக் காலங்களில் சிறிதளவு தண்ணீர் செல்கிறது. இருப்பினும், மழையின் போது, புன்புன் பெரும்பாலும் பாட்னா நகரின் கிழக்கே கடும் வெள்ளடச் சேதங்களை ஏற்படுத்துகிறது. சுமார்  நீர்ப்பிடிப்பு பகுதியினைக் கொண்டுள்ளது. புன்புன் படுகையில் விவசாய பகுதி சுமார்  விளைநிலங்களைக் கொண்டுள்ளது. நதிப்படுகையின் சராசரி ஆண்டு மழையளவு  ஆகும்.

## மத முக்கியத்துவம்
கயா மகாத்மியாவுடன் தொடர்புடைய இந்த நதி வாயு மற்றும் பத்ம புராணங்களில் *புனா-புனாவாக* (மீண்டும் மீண்டும்) குறிப்பிடப்பட்டுள்ளது. இதில் புன்-புன் பேச்சுவழக்கு அழைக்கப்பட்டிருக்கலாம், புராணங்கள் *புனா-புனா* என்ற வார்த்தையை ஆன்மீக ரீதியில் விளக்குகின்றன. ஆற்றில் முன்னோர்களுக்குக் *கடமைகளை* வழங்குவதன் மூலம் பாவங்கள் மீண்டும் மீண்டும் அகற்றப்படுகின்றன.

## மேற்கோள்கள்

பகுப்பு:இந்திய ஆறுகள்
பகுப்பு:ஜார்க்கண்டின் ஆறுகள்
பகுப்பு:Coordinates on Wikidata
பகுப்பு:கங்கையின் துணை ஆறுகள்
உரிக்கார நாயக்கர்

**உரிக்கார நாயக்கர்** (*Urikkara Naicker*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில், வாழுகின்ற  தெலுங்கு   பேசும்  இனக்குழுவினர் ஆவார்.

இவர்கள்  விஜயநகர ஆட்சியின்   காலத்தில்    ஆந்திராவில் இருந்து   தமிழகம் வந்தனர்.இச்சமூகத்தினரின் தெலுங்கு மொழியை தாய்மொழியாகக் கொண்டோராவர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.

**பிரிவுகள்:**

உரிக்கார நாயக்கர்கள் தங்களுக்குள்ளே பல குலங்களாக

பிரிந்து வாழ்ந்து வருகின்றனர்.அவை,

1) திருப்த்ரி குலம்

2)கருத்தால்வார் குலம்

3) நீச்சார் குலம்

4)ராச்சார் குலம்

போன்ற குலங்களாக பிரிந்து வாழுகின்றனர்.

மக்கள் வேறு குல பெண்களை திருமணம் செய்து வருகின்றனர்.

**தெய்வ வழிபாடு:**

இவர்களின் குலதெய்வ வழிபாடு ஆனது பழங்கால முறையான 21 தெய்வம் 64 பந்தி என்று சொல்ல கூடிய  பழமையான வழிபாடு முறையை இன்றளவும் பின்பற்றுகின்றனர்.இவர்கள் மாயவன் என்று சொல்ல கூடிய பெருமாளை வணங்கி வந்தனர்.மேலும்  இவர்கள் வாழ்ந்து இறந்த பெண்களை தங்களின் குல தெய்வமாக வழிபட்டு வருகின்றனர்.

**தெய்வங்கள்:**

இராஜ காளியம்மன் இவர்களின் முதன்மை தெய்வம் ஆகும்.மேலும் பாப்பாத்தி அம்மன்,எல்லம்மாள், காமாட்சி அம்மன் போன்ற தெய்வங்களை வழிபட்டு வருகின்றனர்.

**இருப்பிடம்:**

இன்றும் தமிழ் நாட்டில், திண்டுக்கல் மாவட்டம், வேடசந்தூர் வட்டம், கோவிலூர் ஊராட்சி,வெம்பூர் கிராமம் பண்ணைக்குளம் என்ற சிற்றூரில் இவர்களுக்கான பாரம்பரிய ஆலயம் உண்டு.

## சொற்பிறப்பு
உரிக்கார நாயக்கர் இனத்தை சேர்ந்தவர்கள் கயிற்றினால் உறி செய்வது அவர்களின் பாரம்பரிய தொழிலாகும். நாயக்கர் என்பது அச் சமூகத்தினரின் பட்டமாகும். 

## தொழில்
இவர்களின் பெரும்பான்மையோர் சவுரி மூடி கட்டும் தொழிலில் ஈடுபட்டு வருகின்றனர். தற்போது சிலர் தனியார் பணிகளில் ஈடுபடுகின்றனர்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:சாதிகள்